met tarwen besaeyt op vier ghetideghe voen ende tsurplus
van dien arde met rogge op vier getidege voen vijf boende
oft dair ontrint met ghersten op drie voen en tsurplus
van dien arnde met even dair af een half boender
met veetsen op twee getidege voen ende de brake houden
omtrint vijfthien boenden eens ome gedaen It selen de
voirs wynne oft hem gelieft jaerlijcx te henweerts moege
neme tot allet stroe en die pensteringe vande voirs
goede comen etten met huen beesten int voirs hoff en
dat aldair te meste bekeen en dmest dair af comen
jaerlijx opde voirs lande en gheen ande vuen moeten
en beken alsoe wel ten verste als ten naesten slants meeste
proffite en tot huen afscheide selen zij den mesthoff ald
moeten ruyme en dmest desgelijx opde voirs lande
vuen ten meesten proffite Behalven dat de selve wynne
den voirs drie psone jaerlijcx sulle moete leven lxxv
busselen walms om de huysinge des voirs hoofs mede te
decken Ende alsmen dair dect oft plect oft anders yet
doet maken van oude werck selen de wynne den
werclieden den montcost geve en dair toe hale leem
theen en dacroede dieme dair toe behoeve sal ende de
voirs drie psone selen de dachuen betale It selen de
wynne voirs jaerlijcx huen voirs tmijn duende alle de
huysinge vande voirs goeden houden wel en loflijc vand
underster rijkele nederweert op huen last en die tot
huen afscheide alsoe laten It oft de voirs huysingen
bynne den voirs tijde enig tymeringe metselrien oft
anden wercke van reparacien behoefden dair toe selen
de wynne moeten halen hout calc steene ende ande
behoeften dair de voirs drie psonen hen dat bewijsen
selen te halen It en selen de voirs wynne gheene ande